**Vērtēšanas kritēriji** **zinātniskās kvalitātes izvērtēšanai vidusposmā Eiropas Komisijas datu bāzes ekspertiem**

Pētījuma kvalitāte

1. Pētījuma īstenošanas gaita ir vērsta uz projekta mērķu un plānoto pētniecības rezultātu sasniegšanu.
2. Pētniecības metodoloģija[[1]](#footnote-2) ir atbilstoša projekta mērķa un gala rezultātu sasniegšanai.
3. Sasniegtie pētniecības rezultāti ir skaidri un nepārprotami.

Ir iespējams identificēt pētniecības rezultātus, kas noteikti „*Atskaites par projekta īstenošanas progresu zinātniskās kvalitātes izvērtēšanai vidusposmā”* (turpmāk– Atsaite) 1.3. sadaļas “*Projektā sasniegtie uzraudzības rādītāji atbilstoši normatīvajos aktos par attiecīgā Eiropas Savienības fonda specifiskā atbalsta mērķa vai pasākuma īstenošanu norādītajiem*” 2., 3. un 8. punktā, tajā skaitā: a) oriģināli zinātniskie raksti, kas tiks publicēti vai publicēti žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa; b) oriģināli zinātniskie raksti, kas tiks publicēti vai publicēti Web of Science vai SCOPUS (A vai B) datubāzēs iekļautos žurnālos vai konferenču rakstu krājumos; c) jauna produkta vai jaunas tehnoloģijas prototips, tajā skaitā jaunas ārstniecības un diagnostikas metode; d) citi pētījuma specifikai atbilstoši pētniecības rezultāti (t.sk. dati), kas papildina šī kritērija a), b) un c) apakšpunktā minētos pētniecības rezultātus.

1. Šo kritēriju 3. punktā minēto pētniecības rezultātu zinātniskā kvalitāte ir atbilstoša, ņemot vērā sasniegto rezultātu zinātnisko vērtību, novitātes līmeni un atbilstību konkrētas tautsaimniecības nozares vajadzību nodrošināšanai, tajā skaitā ir gūstama pārliecība, ka:
   1. projekta ietvaros izstrādātais prototips atbilst jauna produkta[[2]](#footnote-3) vai tehnoloģijas[[3]](#footnote-4) definīcijai.
   2. zinātniskajos rakstos publicētā informācija atbilst projekta mērķim un saturam.

Īstenošanas kvalitāte un efektivitāte

1. Materiālo un finanšu resursu izlietojums ir efektīvs, proti, pētījuma veikšanai izmantotie resursi (finanšu resursi, pētniecības infrastruktūra, tajā skaitā materiāli, iekārtas) ir atbilstoši sasniegtajiem pētniecības rezultātiem;
2. Īstenotās pētniecības darbības atbilst plānotojam aktivitāšu laika grafikam;
3. Projekta īstenošanas periodā iespējams sasniegt vēl plānotos pētniecības rezultātus.

Eksperta vērtējums:

|  |  |
| --- | --- |
| Atbilst |  |
| Atbilst ar ierosinājumiem pētniecības gaitas uzlabošanai |  |
| Neatbilst |  |

Eksperts vērtējuma veidlapā katrā no sadaļām (Pētījuma kvalitāte, Īstenošanas kvalitāte un efektivitāte) sniedz savu vērtējumu tabulā liekot atzīmi – atbilst/atbilst ar ierosinājumiem pētniecības gaitas uzlabošanai/neatbilst. Vērtējumu atbilst ar ierosinājumiem pētniecības gaitas uzlabošanai/Neatbilst gadījumā aizpilda papildus aili ar norādēm projekta īstenošanā, norādot arī pētniecības rezultātu sasniegšanas pakāpi (novērtējot to procentuālā izteiksmē). Šī sadaļa tiks nosūtīta finansējuma saņēmējam un iebildumu izpilde tiks ņemta vērā gala zinātniskās kvalitātes izvērtēšanā.

Konsolidētā EK eksperta vērtējuma izstrāde – abi EK ekspertiem tiek kontraktēti sadarboties, lai nepieciešamības gadījumā nonāktu pie vienota (konsolidēta redzējuma) izvērtējamu.

1. Pētniecības metodoloģija – zinātniskās teorijas veidošanas noteikumi, kurus piemēro šādās projekta īstenošanas fāzēs: 1) problēmas un risinājumu definēšana; 2) pētījuma aktualitātes pārbaude; 3) pētījuma metožu (paņēmienu) izvēle un sakārtošana noteiktā sistēmā, kuru piemērojot iespējams iegūt sagaidāmo rezultātu un sniegt zinātniski pamatotu informāciju. [↑](#footnote-ref-2)
2. Jauns produkts – preces vai pakalpojumi, kuri ir pilnīgi jauni vai kuriem ir uzlabotas funkcionālās īpašības vai mainīts paredzamais lietošanas veids (tai skaitā mainīti vai uzlaboti tehniskie parametri, sastāvdaļas, materiāli, pievienotā programmatūra, lietotājam draudzīgas īpašības). Par jaunu produktu neuzskata:

   1. kādas procesa daļas izmantošanas pārtraukšanu;

   2. kapitāla aizvietošanu vai ekstensīvu palielināšanu (izmantotajiem moduļiem identisku moduļu iegāde, nebūtiski paplašinājumi, iekārtu un programmatūras atjauninājumi). Jaunām iekārtām vai paplašinājumiem jābūt ar būtiskiem specifikācijas uzlabojumiem;

   3. komponentu cenu maiņas dēļ radušās izmaiņas (produkta cenas vai ražošanas procesa produktivitātes izmaiņas nav produktu inovācija, piemēram, datoru ražošanā, samazinoties mikroshēmas cenai, tā paša datora modeļa pārdošanas cenu samazinājums);

   4. produktu pielāgojumus konkrētām vajadzībām (piemēram, produkta pielāgošana klienta vajadzībām, kas neizraisa tādas jaunā produkta funkcionālo vai tehnisko īpašību izmaiņas, kuras nodrošina augstāku jaunā produkta konkurētspēju salīdzinājumā ar esošiem produktiem);

   5. ikdienas, sezonas un cikliskas izmaiņas un uzlabojumus (piemēram, apģērbu ražošanā jaunas sezonas kolekcija nav uzskatāma par inovāciju);

   6. dizaina izmaiņas (tajā skaitā garša un smarža), kas nemaina funkcijas, lietojumu vai tehniskās īpašības;

   7. citu ražotāju preču vai procesu tālākpārdošanu;

   8. uzlabojumus tirgvedības veicināšanai (tai skaitā estētiskas izmaiņas);

   9. organizatorisko procesu uzlabošanu komersanta darbībā [↑](#footnote-ref-3)
3. Jauna un novatoriska tehnoloģija ir jauna un sevi vēl nepierādījusi tehnoloģija salīdzinājumā ar nozarē sasniegto tehnisko līmeni, kura ir saistīta ar tehnoloģiskas vai rūpnieciskas neizdošanās risku un nav esošas tehnoloģijas optimizācija vai uzlabošana

   Atbilstību jauna produkta vai tehnoloģijas definīcijai vērtē, ņemot vērā:

   tirgū esošo produktu vai tehnoloģiju analogu un projekta ietvaros izstrādātā prototipa mērķa tirgus un parametru salīdzinājumu: funkcionālais raksturojums, izmantošanas veids, tehniskā specifikācija, sastāvdaļas, materiāli, programmatūra, pašizmaksa;

   projekta ietvaros izstrādātā jaunā produkta / tehnoloģijas prototipa komercializācijas potenciālu, ko raksturo tehnoloģijas gatavības līmenis (TRL) un inovācijas pakāpe. [↑](#footnote-ref-4)